08/02/2011 | Administración LocalMunicipal
Val do Dubra
Anuncio aprobación definitiva regulamento

Aprobado inicialmente polo Pleno da Corporación de data 16/10/2010, e sometido a trámite de información pública polo prazo dun mes sen que se teñan presentado alegacións, segundo o disposto no artigo 17.4 da Lei 39/1988 do 28 de decembro faise público o texto íntegro do seguinte regulamento: • Regulamento do funcionamento da Escola Infantil Municipal do Concello de Val do Dubra Este regulamento baséase nos criterios adoptados pola Xunta de Galicia a través do Decreto 329/2005 do 28 de xullo, pola que se regulan os centros de atención á primeira infancia, e na Lei orgánica 2/2006, do 3 de maio, de educación e Decreto 330/2009, do 4 de xuño, pola que se establece o currículo da educación infantil na Comunidade Autónoma Galega. Regula-lo funcionamento da Escola Infantil Municipal de Val do Dubra. - A unidade familiar e máis o menor para o que se solicita a praza, deberán figurar de alta no padrón municipal de habitantes de Val do Dubra na data da solicitude e mentres o menor acuda ao centro. Para acreditar esta circunstancia presentarase certificado de residencia no Concello de Val do Dubra e informe de Convivencia da unidade familiar cuxos ingresos foron computados para a aplicación do prezo público de utilización do centro. Para estes efectos enténdese por unidade de convivencia ás persoas unidas por vínculos de matrimonio ou ás unidades de convivencia que constitúan núcleos estables de vida en común, e mailos seus fillos. - O rapaz para o que se solicita a praza deberá ter como mínimo tres meses de idade no momento de ingreso no centro, e non ter cumpridos os tres anos o 31 de decembro do ano no que se solicita a praza. A integración de nenos/as con discapacidade estará supeditada para cada curso á existencia de persoal axeitado e en número suficiente. En ningún caso haberá máis dun neno/a de integración por aula, e a efectos de ratio, estas prazas contabilizaranse como dúas. Poderán solicitar praza no centro de atención á primeira infancia de Val do Dubra os nenos/as coa idade mínima de 3 meses e non poderán ter cumpridos os 3 anos antes do 31 de decembro do ano no que se solicita a praza. No momento do seu ingreso, abriráselles un expediente persoal, no que constará, con carácter confidencial, os datos de filiación, sanitarios, enderezo e teléfono para avisos en casos de urxencia, así como cantas circunstancias aconsellen unha atención diferenciada. Os prazos de solicitude serán os que se establecen na seguinte táboa: As solicitudes presentaranse no rexistro xeral do Concello, segundo o modelo establecido, achegando con ela os seguintes documentos: 1-Fotocopia do libro de familia completa e DNI dos solicitantes.2-Xustificación de ingresos: última nómina e declaración do IRPF de cada membro da unidade familiar computable para efectos económicos: pais e fillos, e no caso de familias monoparentais, só pai/nai e fillos. No caso de non ter obriga de presentar declaración: Os solicitantes de devolución rápida (MOD 104), achegarán copia da comunicación que lles envía a Axencia Estatal Tributaria en aplicación do artigo 81 da Lei 40/1998, do 9 de decembro, do imposto sobre a renda das persoas físicas. As persoas non obrigadas a declarar e que non solicitan devolución rápida (MOD 104) achegarán certificación dos datos existentes na administración, expedida pola Axencia Estatal de Administración Tributaria, en aplicación do artigo 16 da Lei 1/1998, do 26 de febreiro, de dereitos e garantías dos contribuíntes. Certificación positiva ou negativa de percepción da prestación económica do INEM, xustificantes doutros ingresos.3- Mentres o neno/a acuda ao centro certificado de residencia no Concello de Val do Dubra e informe de Convivencia da unidade familiar cuxos ingresos foron computados para a aplicación do prezo público de utilización do centro. Para estes efectos enténdese por unidade de convivencia ás persoas unidas por vínculos de matrimonio ou ás unidades de convivencia que constitúan núcleos estables de vida en común, e mailos seus fillos.4- Certificados de minusvalía (de se-lo caso) 5- Título de familia numerosa (de se-lo caso) De carecer dalgún dos documentos sinalados no apartado 1), 2), e 3) será necesario presentar calquera outro documento que acredite oficialmente a situación familiar, económica ou social segundo proceda. Así mesmo, e de carecer de acreditación documental dalgunha das incidencias alegadas, poderase presentar un informe dos Servizos Sociais do Concello. No caso de que a solicitude non reúna os requisitos esixidos, o Concello consonte o artigo 71 da Lei 30/92 do 26 de novembro, de réxime xurídico das administracións públicas e procedemento administrativo común, requirirá ó interesado para que, nun prazo de 10 días, corrixa os erros detectados ou engada os documentos necesarios, con indicación de que se así non se fixera, se terá por desistido de súa petición, logo de resolución en tal sentido. Os interesados terán que presentar dentro dos 10 días seguintes á notificación da admisión a seguinte documentación complementaria. -Certificado médico do neno/a -Fotocopia da carta actualizada de vacinación -2 fotografías tamaño carné do neno/a Os interesados terán que presentar para a formalización da matrícula, a seguinte documentación complementaria: * Certificado médico do neno/a. * Cartilla actualizada de vacinación. * 2 fotografías tamaño carnet do neno/a Se non presentase a devandita documentación no prazo sinalado, terase por decaida a solicitude de praza logo de resolución para o efecto. A selección das solicitudes efectuarase en función da puntuación acadada segundo o baremo establecido no ANEXO I, mediante o que se avaliarán os factores socioeconómicos familiares e laborais da unidade familiar. En caso de obter igual puntuación, daráselle prioridade á renda per cápita máis baixa. A tódalas solicitudes recibidas aplicarase un procedemento de valoración. Para tal fín constituirase unha comisión coa seguinte composición: Presidente: O Alcalde. Vocal: O/a director/a da gardería e a Traballadora Social Secretario/a: Un/ unha funcionario/a designado pola Alcaldía. Os acordos tomaranse por maioría simple e resolverá, en caso de empate, o presidente.7.1. Unha vez estudiadas pola comisión tódalas solicitudes presentadas, e unha vez resoltas, procederase á publicación da relación provisional de admitidos, e da lista de espera, no taboleiro de anuncios do Concello.7.2. No prazo de dez días contados a partir da data de exposición da relación provisional de admitidos, os interesados poderán presentar no rexistro do Concello as reclamacións que estimen oportunas dirixidas ó presidente da comisión de baremación.7.3. Estudiadas pola comisión de baremación tódalas reclamacións presentadas, expoñerase no taboleiro de anuncios do Concello a relación definitiva de admitidos e a lista de espera coa puntación obtida en cada caso.7.4. As resolucións recaídas deberánselles notificar ós solicitantes. Os admitidos disporán dun prazo de dez días para confirmaren a súa praza e achegaren a documentación complementaria.7.5. As vacantes que se vaian producindo ó longo do curso serán cubertas por rigurosa orde de puntuación entre os solicitantes en lista de espera ata o 30 de abril Non poderá renovar praza o solicitante que no momento da reserva teña pendente o pagamento dalgunha mensualidade. A inasistencia do usuario por un período determinado, xustificado ou non, non da dereito á reducción nas tarifas, mentres non se formalice a baixa correspondente. Con carácter excepcional, poderase solicitar exención de pagamento por causas de enfermidade do usuario, dende o primeiro día do segundo mes posterior ó comenzo da ausencia, ate o primeiro día do mesmo mes de incorporación. Será causa de baixa na gardería por algunha das circunstancias seguintes: 9.1. Por cumprimento da idade máxima regulamentaria de permanencia na gardería.9.2. Por solicitude dos pais ou representante legais.9.3. Polo non pagamento da cota establecida durante dous meses consecutivos ou tres alternos, calquera que sexa o curso escolar ó que se refire a débeda.9.4. Por comprobación de falsidade nos documentos ou datos achegados.9.5. Por incompatibilidade ou inadaptación absoluta para permanecer no centro.9.6. Por falta de asistencia continuada durante un mes sen causa xustificada. As baixas por incompatibilidade ou inadaptación serán resoltas pola comisión, unha vez oídos a dirección escolar e mailo interesado. As baixas producidas ó longo do curso escolar por calquera dos motivos anteriores, cubriranse coas solicitudes que quedasen en lista de espera en cada grupo de idade, por orde de puntuación. As vacacións de verán terán un mes de duración que será o de Agosto. * O horario da gardería será de 08:00 as 20:00 horas, sendo o máximo de horas de asistencia do menor ó centro, de oito horas. Só en casos de especial necesidade, e tra-la debida xustificación dos horarios de traballo de ámbo-los pais e a falta dunha persoa que os poida recoller do centro, permanecerían no centro o máximo do horario. Será valorado pola comisión. * A Comisión poderá modifica-lo horario segundo as necesidades existentes, así como os casos de horarios especiais. • A Comisión proporá ó Pleno a modificación destas bases segundo as necesidades existentes, e como mínimo serán revisadas anualmente. Dende a dirección do centro fomentarase a colaboración dos pais coa escola infantil e as relacións co persoal desta, así coma a participación nos órganos colexiados que poideran crearse. A prestación do servizo da escola infantil municipal financiarase coas achegas da comunidade autónoma de Galicia, da Deputación Provincial, do propio Concello e dos propios usuarios. Queda derrogado o Regulamento do funcionamento da Escola Infantil Municipal do Concello de Val do Dubra. O devandito regulamento entrará en vigor unha vez publicado no boletín Oficial da Provincia e unha vez transcorrido o prazo ó que se refire o artigo 70.2, en relación co 65.2 da citada Lei 7/1985, e comezará a aplicarse a partir do día seguinte. Baremo 1º. SITUACIÓN SOCIOFAMILIAR.1.1.-Por cada membro da unidade familiar: 2 puntos.1.2.-Por cada persoa que non formando parte da unidade familiar estea a cargo desta: 1 punto.1.3.-No caso de que a nena/o para a/o que se solicita praza nacese nun parto múltiple: 1 punto.1.4.-Por cada membro da unidade familiar, afectado por minusvalidez, enfermidade que requira internamento periódico, alcoholismo ou drogodependencia: 2 puntos.1.5.-Pola condición de familia monoparental: 3 puntos.1.6.-Por ausencia do fogar familiar de ambos os dous membros parentais: 6 puntos.1.7.-Pola condición de familia numerosa: 3 puntos.1.8.-Outras circunstancias familiares debidamente acreditadas: ata 3 puntos 2º. SITUACIÓN LABORAL FAMILIAR.2.1. Situación laboral de ocupación: -Nai: 3 puntos. -Pai: 3 puntos.2.2. Situación laboral de desemprego (1): -Nai: 2 puntos. -Pai: 2 puntos. (1) Valorarase tal condición coa certificación de demanda de emprego con efectos do día anterior ao de apertura do prazo de presentación de solicitudes. No caso de familias monoparentais adxudicaráselles a puntuación da epígrafe correspondente computando por dous.3º. SITUACIÓN ECONÓMICA. RPC mensual da unidade familiar, referida ao indicador público de renda de efectos múltiples (IPREM) vixente: -Inferior ao 25% do IPREM: 4 puntos. -Entre o 25% e o 50 % do. IPREM: 3 puntos. -Superior ao 50 % e inferior ao 75% do IPREM: +2 puntos. -Entre o 75 % e o 100 % do IPREM: +1 punto. -Superior ao 100% e inferior ao 125% do IPREM: -1 punto. -Entre o 125 % e o 150 % do IPREM: -2 puntos. -Superior ao 150% e inferior ao 200 % do IPREM: -3 puntos. -Igual ou superior ao 200% do IPREM: -4 puntos. * En caso de obter igual puntuación, daráselle prioridade á renda per cápita máis baixa, e tras a aplicación deste criterio, terán preferencia as solicitudes de atención con servizo de comedor, e as soliccitudes de xornada completa (continuada ou partida) sobre a media xornada. * Para efectos desta orde están a cargo da unidade familiar as persoas que, convivindo no mesmo domicilio, teñen ingresos inferiores ao indicador público de renda de efectos múltiples (IPREM ) vixente. * No caso de ausencia do fogar familiar de ambos os dous membros parentais, adxudicarase a puntuación máxima nas epígrafes 2ª e 3ª do baremo. Val do Dubra, 1 de febreiro de 2011 O alcalde Juan M. Baleato Iglesias